
MADUO:  70
NAKO:  2 diura

Pampiri e e na le ditsebe di le 9.

DITAELO:

	1.

2.

3.

4.

5.
	Araba dipotso TSOTLHE.

Karolo nngwe le nngwe e simololwe mo tsebeng e NTŠHWA mme kwa bokhutlong jwa karolo moithuti a thalele.

Tlogela mola mo magareng a dikarabo tsa gago.

Kwala sentle ka mokwalo o o buisegang.

Tlhokomela mopeleto le popego ya dipolelo.
	
	


KAROLO YA A

TEKATLHALOGANYO

POTSO 1

	1.1
	Buisa temana ka diritibatsi gore o tle o kgone go araba dipotso tse di latelang:
	
	


	Bothata jo bogolo mo dikolong gone jaanong ke diritibatsi. Le batsadi ba tshaba go thusa molao go lwantsha bothata jo. O tla fitlhela baithuti, le ba bannye tota, ba tshwarisa barutabana bothata ka go dirisa diritibatsi. Ga ba tle diphaposing ka nako, ba nna kwa mantlwanaboithusetsong ba goga diritibatsi. Fa ba di gogile jaana, mogokgo le barutabana ba tshwara bothata ba go ba tlisa ka fa taolong ka ntlha ya gore ba sotlakaka le tshetsana.

Batho ba ba di rekisang re ba itse rotlhe, ga re bolelele mapodisi. Re a ba tlotla gape re eletsa botshelo jwa bona. Ba na le madi a le mantsi, matlo le dijanaga tsa mabono, ba humile thata ka ntlha ya madi a ba a bonang ka go rekisa diritibatsi. Ga ba re sepe ka setšhaba se se timelang. Tota setšhaba se ya kae?

Bašwa ba bona diritibatsi e le tsa maemo a a kwa godimo ka gonne di dirisiwa ke batho ba ba ba tlotlang. Diopedi tsa maemo tsa moseja le tsa mono Aforika, dinaletsana tsa difilimi le badiragatsi ba thelebišene ke bangwe ba batho ba ba dirisang diritibatsi. Ka jalo, bana ba, ba bona e le tiro e e siameng, ba sa bone gore ke tsela e e lebileng kwa kgolegelong.

Fa motsadi a belaela gore ngwana wa gagwe o dirisa diritibatsi, ga go thuse go mo latofatsa ka se a se nang boammaaruri jwa sona. O ka baka kgotlhang e sa tlhokagale. Botoka ke go buisana le ngaka ya lelapa. Ka gongwe motsadi a mo kope go dira tse di tla mo netefaletsang fa e le gore ngwana o dirisa diritibatsi. Batsadi ba ka buisana gape le badirediloago go bona mafelo a ba ka bonang thuso kwa teng, jaaka AA, SANCA, Childline kana Lifeline. 

Gakologelwa gore thuso e teng, o ka e bona fela fa o e batla. 

            E nopotswe go tswa go Setswana Tota, Diutlwileng S.J. le ba bangwe.     
	
	


	
	Dipotso
	
	


	
	1.1.1

1.1.2

1.1.3

1.1.4
	O tlhaloganya eng ka lereo diritibatsi?

Naya maina / mefuta e MEBEDI ya diritibatsi e o e itseng.


Go ya ka temana e, ke eng se se dirang gore bašwa ba raelesege go dirisa diritibatsi?

Ke bothata bofe jo bo iponelwang ke bagokgo le barutabana jo bo tlholwang ke tiriso ya diritibatsi mo dikolong?

	
	  (2)

  (2)

  (2)

  (2)


	
	1.1.5

1.1.6

1.1.7

1.1.8

1.1.9
	Naya badirisi ba diritibatsi ba maemo ba le BABEDI go tswa mo temeng.

Neela letshwao la motho yo o dirisang diritibatsi le gore o bona jang gore o o a di dirisa.


Motsadi a ka dirang fa a belaela gore ngwana wa gagwe o dirisa diritibatsi?

Naya o le MONGWE wa mekgatlho, e motho yo o nang le bothata ba tiriso e e botlhaswa ya diritibatsi, a ka romelwang kwa go ona.

Go ya ka wena, a diritibatsi di siame kgotsa di senngwa ke badirisi ba tsona  ka go sa obamele melao  e  e mabapi le tiriso ya tsona?
	
	 (2)

  (2)

  (1)

  (1)

  (1)

[15]


	1.2
	Leba setshwantsho se se latelang mme morago o arabe dipotso:

                                       Se nopotswe go tswa go Setswana Tota, M.E. Serobatse le ba bangwe. 

	
	1.2.1

1.2.2

1.2.3

1.2.4

1.2.5

1.2.6

1.2.7

1.2.8
	Neela setshwantsho se se fa godimo setlhogo.

A ditiragalo tsa setshwantsho di tsamaelana le setlhogo? Tshegetsa karabo ya gago. 

Go ya ka setshwantsho neela ditshwanelo tse di bolokesegileng tsa ngwana di le THARO.


   

          (3 x 1)

Neela diedi di le THARO tse di kgotlelang metsi go ya ka setshwantsho.                                                                          (3 x 1)

Go ka diragala eng fa batho ba ka nna kwa ntle ga metsi?

Neela mathata a MABEDI a a ka tlholwang ke go aga gaufi le noka.    


                                                     (2 x 1)

Neela mesola e MEBEDI ya metsi o ikaegile ka setshwantsho.


Ditlamorago tsa metsi a a leswe ke dife?
	
	  (1)

  (2)

  (3)

  (3)

  (1)

(2)

  (2)

  (1)

[15]


	
	MADUO A KAROLO YA A:
	
	 30


KAROLO YA B

TSHOSOBANYO

POTSO 2

	Buisa temana e e latelang ka kelotlhoko mme morago o e sobokanye ka temana e e ka nnang  le  dintlha di le ROBEDI ka mafoko a gago mme bokao bo sa fetoge. Netefatsa gore o akareditse  dintlhakgolo le molaetsa wa yona.

TSUNAMI

Setlhaketlhake sa Borwa Botlhaba ba Asia se ne sa padimolwa ke tsunami ka di 26 Sedimonthole 2004. Batho ba le bantsi ba sule ka ntlha ya phatlogo ya lefatshe mo lewatleng la India  mme e ne ya dira gore makhubu a lewatle a fete dimetara di le lesome. Kwa Sri Lanka batho ba le dikete di le somamararo ba bolailwe ke tsunami. Kwa Indonesia diketekete tsa batho di ne tsa latlhegelwa ke matshelo.

Tatlhegelo e, e ne ya tlisa khutsafalo mo setlhaketlhakeng se. Fa o tsena ka boemelafofane, o ne o tla bona ka difolaga tse ditshweu gore go hutsafetswe.  Ditsela di ne di tletse metsi. Go ne go tlhokega dithuso jaaka diritibatsi tse di tlhokegang fa go le kotsi e ya tlholego, dipilisi le ditlhare tse di nowang.  Ditlhare tsotlhe tsa balwetse di ne di tserwe ke metsi.  Balwetse ba sukiri, ba madi a kgatelelo e e kwa godimo, matshelo a bona a ne a le mo kotsing ka ntlha ya kotsi.  Ditlhare tsa bona di ne di gogotswe ke metsi.  Rrakgwebo mongwe kwa Colombo o ne a neela lefapha la dithuso la Kassino dilente di le 1 000, mme dingwe tsa tsona di ne tsa isiwa kwa Sri Lanka jalojalo.  Dillori di tletse dijo di ne tsa tlisiwa kwa Golle ke borrakgwebo bangwe.
	
	


	Fa o ne o ntse o tsamaya mo borwa jwa Sri Lanka o ne o ka se bone thuso epe e e neng e tliswa ke puso. Go ne go se thuso epe go tswa go lefapha la boitekanelo, go se batlhatlhobi ba maemo, go se mo batho ba ka bonang dijo teng.  Batho ba ba neng ba bonwa e ne e le masole a a thibelang basenyi le batho ba ba phepafatsang.  Tshenyo e, e diragetse ka tshoganyetso, kwa Borwa ba Colombo. Makhubu a lewatle a ne a padimola lefatshe jaaka sebepi. Bontsi jwa batho bo ne ba swa ka mo motsaneng o go neng go theiwa ditlhapi mo go ona. Lefatshe le, le ne la tlala metsi malatsi a le matlhano. Ditopo di ne di khurumeditswe ke metsi. Batshwari ba ditlhapi  ba ne ba tlogetse dikepe tsa bona fa thoko ga lewatle, mme ba sa kgone go tshwara ditlhapi tse e leng sejo se segolo sa bona.                                  

E nopotswe go tswa go Setswana Tota, Diutlwileng le ba bangwe.
	
	[10]


	
	MADUO A KAROLO YA B:
	
	 10


KAROLO YA C

TIRISO YA PUO

POTSO 3

	Buisa temana e e latelang mme morago o arabe dipotso:

Morafe mongwe le mongwe o na le mokgwa o o tsamaisang thulaganyo ya ona ya setso ka ona.  Thuto e, e tswa kgakala le Motswana wa bogologolo. Go rupisa ke lengwe la matshwao a magolo a a senolang botlhale le matsapa a a neng a tsewa ke borraronamogolo. Ba ne ba rulaganya merero, ditiro le bokamoso jwa setšhaba. Tseno tsotlhe ke thuto mo dikokomaneng gore di ikitse kwa di tswang gona le go itlotla le gore merafe e mengwe e tle e di tlotle.

Mo Setswaneng bogwera le bojale ke thuto e go dumelwang fa e betlela bana isago e e eletsegang. Makawana e nna bannatia fa makgarejana e nna basaditia ba ka moso. Fa ba tswa koo, ba setse ba le mo maemong a go ka nyala le go ka nyalwa. Ba tlhaga ba rutilwe maikarabelo.

Makawana a ne a rutiwa molao, dikoma e leng dipina tsa ntwa le meepelwana mme tsona ke tsa phenyo. Thuto ya bona e ne e akaretsa dintlha tse di latelang: 

· Go disa le go tlhokomela leruo la  bona sentle

· Go sa tlogele dikgotla tsa borrabona, ba ya go aga gosele

· Go sa ratane le mosadi wa monna yo mongwe.

Ya bomme yona e ne e akaretsa dintlha tse:

· Thuto ka ga bosadi tota

· Boitshwaro jo bo siameng mo monneng

· Maitseo a a siameng a setho mo go botlhe jj

                                        Segarona, Pooe E.E  le ba bangwe.
	
	


	
	3.1
	Dirisa leina “morafe”  mo dipolelong tse o di itlhametseng  jaaka:
	
	


	
	
	3.1.1

3.1.2
	Sediri

Sedirwa

	
	  (1)

  (1)


	
	3.2

3.3
	Nopola letlhaodi mo temaneng o bo o le dirise mo polelong ya gago.                      

Tlhalosa gore ke modiriso ofe o o dirisitsweng mo polelong e e latelang:
	
	  (1)


	
	
	Thuto e, e tswa kgakala le Motswana wa bogologolo
	
	  (1)


	
	3.4
	Dirisa makwalotshwano a a latelang mo dipolelong go bontsha gore a ka nna le bokao jo bo farologaneng le jo bo mo temaneng:
	
	


	
	
	3.4.1

3.4.2
	Tlhaga 

Bona
	
	  (1)

  (1)


	
	3.5
	Bolela gore megatlana e e latelang ya madiri e dirisitswe go kaya eng?
	
	


	
	
	3.5.1

3.5.2
	Tlhokomela

Rutilwe
	
	  (1)

  (1)


	
	3.6
	Tlhalosa gore dikarolopuo tse di latelang di dira tiro efe go ya ka mo di dirisitsweng ka teng mo temeng:
	
	


	
	
	3.6.1

3.6.2
	Bogologolo

Kgakala

	
	  (1)

  (1)


	
	3.7
	Nopola maemedi a le MABEDI mo temaneng o bo o a dirise mo dipolelong tse o di itlhametseng.
	
	  (2)


	
	3.8
	Dirisa matlhophi a a latelang mo dipolelong tse o di itlhametseng:
	
	


	
	
	3.8.1

3.8.2
	Tsotlhe

Botlhe
	
	  (1)

  (1)


	
	3.9
	Fetolela dipolelo tse di latelang mo kganetsong:
	
	


	
	
	3.9.1

3.9.2
	Ba ne ba rulaganya merero

Ba tlhaga ba rutilwe maikarabelo
	
	  (1)

  (1)


	
	3.10
	Tlhalosa maele a a latelang jaaka a dirisitswe mo temaneng e o e buisitseng:
	
	


	
	
	3.10.1

3.10.2
	Go rupisa

Go nna ngata e le nngwe
	
	  (1) 

  (1)


	
	3.11
	Naya diane tse di nang le mafoko a a latelang:
	
	


	
	
	3.11.1

3.11.2
	Botlhale








Mosadi
	
	  (1)

  (1)


	
	3.12
	Leba setshwantsho se se fa tlase mme morago o arabe dipotso:

                       Se nopotswe go tswa go Setswana Tota, Serobatse M.E le ba bangwe.

	
	3.12.1
	Goreng mokwadi a dirisitse ditlhaka tse dikgolo tse di ntshofaditsweng?
	
	  (1)


	
	3.12.3
	Ditlamorago tsa se se tlhagelelang mo setshwantshong ke dife? Neela mabaka a le MABEDI.



          (2 x 1)
	
	  (2)


	
	3.12.4

3.12.5
	Fa o lebile sefatlhego sa lepodisi se supa maikutlo a a ntseng jang?

Mmuso o ka thusiwa jang mabapi le se se kaiwang ke setlhogo?

	
	 (1)

  (2)


	4.
	Leba setshwantsho se se fa tlase mme morago o arabe dipotso:

                        Se nopotswe go tswa go Setswana Tota, Serobatse M.E. le ba bangwe.

	
	4.1

4.2

4.3
	Ke ka ntlha ya eng fa mosadi yo o tshotseng ngwana a bitsa yo mongwe “sister”?

Nopola puo e e tlhotlheletsang go kopa thuso go tswa mo puong ya sebui sa ntlha.


Kwala lefoko la Setswana boemong jwa leadingwa “sister”.

	
	  (2)

  (1)

  (1)

[30]

